जानकारी के अनुसार अमरोहा के डिडौली थाना के नीलिखेड़ी गांव की शाहीन की शादी थाना भगतपुर क्षेत्र के मुन्नवर से 23 मार्च 2015 को हुई थी. मुनव्वर ने 14 अप्रैल को फोन पर शाहीन को तलाक दे दिया. इसके बाद वह रविवार को थाना डिलारी क्षेत्र के फरीदपुर हाजी गांव में दूसरे निकाह के लिए बारात लेकर पहुंच गया. शौहर के दूसरे निकाह की जानकारी होने पर महिला के परिजन वकील के साथ थाना डिलारी पहुंचे और मुनव्वर का निकाह रुकवाने की मांग की. पुलिस ने शाहीन से तहरीर ले ली है.